ডেভিড ওয়ার্নার
তাসমানিয়ার বিপক্ষে অপরাজিত ১৬৫* রান করে একদিনের সর্বোচ্চ রান করেন ব্লুজের খেলোয়াড় হিসেবে। পরবর্তীতে ৫৪ বলে ৯৭ রান করে অল্পের জন্য অস্ট্রেলীয় ঘরোয়া ক্রিকেটে দ্রুততম সেঞ্চুরির রেকর্ড গড়তে পারেননি। ঘরোয়া ক্রিকেটে তার এ সাফল্যের প্রেক্ষিতে জানুয়ারি, ২০০৯ সালে তিনি অস্ট্রেলিয়ার টুয়েন্টি২০ দলে অন্তর্ভুক্ত হন। ১১ জানুয়ারি, ২০০৯ তারিখে দক্ষিণ আফ্রিকার বিপক্ষে টুয়েন্টি২০ আন্তর্জাতিকে মেলবোর্ন ক্রিকেট গ্রাউন্ডে অভিষিক্ত হন। টুয়েন্টি২০ আন্তর্জাতিকের ইতিহাসে দ্বিতীয় দ্রুততম অর্ধ-শতক করেন ৪৩ বল ৮৯ রান যাতে ৭টি চার ও ৬টি ছক্কার মার ছিল। ওয়ার্নার ক্রিস গেইলের শতকের চেয়ে মাত্র ১১ রান দূরে ছিলেন। অভিষেকে তার ৮৯ রান ছিল টুযেন্টি২০ আন্তর্জাতিকের দ্বিতীয় সর্বোচ্চ ও পঞ্চম সমতাসূচক সর্বোচ্চ স্কোর।
২৩ ফেব্রুয়ারি, ২০১০ তারিখে টি২০-তে সিডনি ক্রিকেট গ্রাউন্ডে অনুষ্ঠিত ওয়েস্ট ইন্ডিজের বিপক্ষে মাত্র ২৯ বলে ৬৭ রান করেন। তার ৫০ রান আসে মাত্র ১৮ বলে। এরফলে তিনি তার নিজস্ব ১৯ বলের রেকর্ড ভঙ্গ করেন ও যুবরাজ সিংয়ের পর দ্বিতীয় দ্রুততম অর্ধ-শতক করেন।
অ্যান্ড্রু স্ট্রস
১৯৯৮ সালে প্রথম-শ্রেণীর ক্রিকেটে তার অভিষেক ঘটে। ২০০৩ সালে শ্রীলঙ্কার বিপক্ষে একদিনের আন্তর্জাতিকে অভিষিক্ত হন স্ট্রস। ২০০৪ সালে মাইকেল ভন আঘাতপ্রাপ্ত হলে তার স্থলাভিষিক্ত হন তিনি। লর্ডসে নিউজিল্যান্ডের বিপক্ষে টেস্ট অভিষিক্ত হলে তিনি খুব দ্রুত জনপ্রিয়তা পান। প্রথম ইনিংসে ১১২ ও দ্বিতীয় ইনিংসে ৮৩ রান করে রান-আউটের শিকার হন। খেলায় ইংল্যান্ড দল জয়লাভ করে ও তিনি ম্যান অব দ্য ম্যাচের পুরস্কার পান। এরফলে লর্ডসে চতুর্দশ ব্যাটসম্যান হিসেবে অভিষেকেই সেঞ্চুরি করার গৌরব অর্জন করেন। এছাড়াও প্রথম ইংরেজ হিসেবে অভিষেকেই উভয় ইনিংসে সেঞ্চুরির দোড়গোড়ায় উপনীত হয়েছিলেন তিনি।